বাফেলোতে গুলিতে ২ বাংলাদেশি নিহত: অভিযুক্ত গ্রেপ্তার
যুক্তরাষ্ট্রের নিউইয়র্কের বাফেলো শহরে দুই বাংলাদেশিকে গুলি করে হত্যার ঘটনায় অভিযুক্তকে গ্রেপ্তার করেছে পুলিশ।
মার্কিন প্রভাবশালী সংবাদমাধ্যম এবিসির সহযোগী প্রতিষ্ঠান ডব্লিউকেবিউব্লিউ টিভির এক প্রতিবেদনে এ তথ্য জানানো হয়েছে।
প্রতিবেদনে বলা হয়, এ ঘটনায় সোমবার ডেল ও কামিন্স নামে ৩১ বছর বয়সী একজনকে গ্রেপ্তার করা হয়েছে। অবৈধ অস্ত্র রাখার দায়ে তার বিরুদ্ধে সেকেন্ড ডিগ্রি চার্জ গঠন করা হয়েছে।
বাফেলোর মেয়র বায়রন ব্রাউন বলেছেন, 'ঘটনার মোটিফ দেখে মনে হচ্ছে না যে, বাবুল ও ইউসুফকে টার্গেট করা হয়েছিল। তবে দুটি পরিবার এখন শোকগ্রস্ত এবং তাদের প্রিয়জনদের কবর দেওয়ার প্রস্তুতি নিচ্ছে।'
শনিবার দুপুর সাড়ে ১২টার দিকে বাফেলো শহরের পূর্বাঞ্চলে হ্যাজেলউড এলাকার জেনার ও কিলহপার স্ট্রিটের হান্ড্রেড ব্লকে কুমিল্লার বাবুল উদ্দিন নিজের বাড়ি সংস্কারের কাজ করছিলেন। সঙ্গে ছিলেন সিলেটের ইউসুফ মিয়া। সেসময় দুর্বৃত্তরা তাদের ওপর গুলি চালায়।
এ ঘটনায় বাফেলোর বাংলাদেশি কমিউনিটির মধ্যে ক্ষোভের জন্ম নেয়। তারা এই হত্যাকাণ্ডের বিচার চেয়ে বাফেলোতে বিক্ষোভও করেছেন।


যুক্তরাষ্ট্রের নিউইয়র্কের বাফেলো শহরে দুই বাংলাদেশিকে গুলি করে হত্যার ঘটনায় অভিযুক্তকে গ্রেপ্তার করেছে পুলিশ।